open-index/open-wikipedia-markdown huggingface dataset:
Gasparsona purvs

**Gasparsona purvs** ir augstais un pārejas purvs Aizkraukles novada Daudzeses pagastā. Atrodas pagasta galējos ziemeļrietumos uz dienvidiem no Jelgavas-Krustpils dzelzceļa. Kopējā platība 27 ha, ko veido aizaudzis augstais purvs.

Purva lielākajā daļā 26 ha platībā 1977. gadā izveidots dabas liegums «Gasparsona purvs». Lieguma teritorija ir vienots biotopu komplekss, kuru vieno hidroloģiskais režīms un zemais antropogēnā traucējuma līmenis. Natura 2000 teritorija.

## Atsauces
Ežu dižadatene

**Ežu dižadatene** (*Hericium erinaceus*) ir ēdama dižadateņu ģints bazīdijsēne. Pieder pie ārstniecības sēnēm. Tā ir sastopama Ziemeļamerikā, Eiropā un Āzijā, viegli atpazīstama pēc vairāk nekā 1 cm garajām adatiņām (kas gan raksturīgas arī citām dižadateņu ģints sēnēm), augoša uz koksnes.

## Ārstnieciskās īpašības
Ežu dižadatene satur daudzus polisaharīdus, piemēram, b-glukānu, heteroglukānu un heteroksilānu, kā arī vairākus ciatānus un diterpenoīda atvasinājumus, tai skaitā hericenonu un erinacīnu.

Tautas medicīnā tai piedēvē antibakteriālas, pretiekaisuma, pretaudzēju un elpošanas sistēmu stimulējošas īpašības. Mūsdienās tiek pētīta sēņu iespējamā bioloģiskā aktivitāte prāta darbības uzlabošanai (tai skaitā vieglas plānprātības un nemiera ārstēšanā).

## Atsauces
Ķīnas miltene

**Ķīnas miltene** (*Ophiocordyceps sinensis*, agrāk zināma kā *Cordyceps sinensis*) ir neēdama milteņu ģints parazītsēne. Sastopama Himalajos, reģionos vairāk kā 3500 m augstumā. Pieder pie ārstniecības sēnēm.

Parazitē uz dažādiem kukaiņiem, pārsvarā — tauriņu kāpuriem. Sporas inficē kāpuru, kurā sāk attīstīties micēlijs. Kāpurs tādēļ aiziet bojā un tiek mumificēts. Pēc kāpura nāves no tā galvas izšķiļas sēnes augļķermenis.

Ķīnas miltene ir viena no pasaulē dārgākajām sēņu sugām (mazumtirdzniecības cena bieži pārsniedz 1000 eiro kilogramā). Tibetas lauku apvidos tas ir galvenais ienākumu avots, kas 2004. gadā veidoja vairāk kā 40% no vietējo mājsaimniecību ienākumiem un 8,5% no Tibetas iekšzemes kopprodukta. Masveidīgas sēnes ievākšanas dēļ tai Ķīnā 2004. gadā piešķīra aizsargājamās sugas statusu.

## Ārstnieciskās īpašības
Sēni izmantota Ķīnas un Tibetas tautas medicīnā. Mūsdienās ļoti pieprasīta Rietumu kultūrā, kādēļ tās cenas strauji augušas kopš 20. gadsimta beigām. Viena no ārstniecības sēnēm, kam piedēvē visplašāko bioloģisko īpašību klāstu. Sēnes galvenā bioloģiski aktīvā viela ir kordicepīns.

## Atsauces

## Ārējās saites
Mikus Bāliņš

**Mikus Bāliņš** (dzimis  Rīgā) ir latviešu akadēmiskās mūzikas sitaminstrumentālists. Profesionālā sitaminstrumentu ansambļa *[[Perpetuum Ritmico]]* dalībnieks.

## Biogrāfija
Pēc vecāku mūziķu iniciatīvas, 8 gadu vecumā iestājies Juglas mūzikas skolā, sitaminstrumentu spēles specialitātē pie pedagoga Jāņa Vēbersta, vēlāk mācības turpinājis pie pedagoga Normunda Everta. Paralēli dziedājis korī, spēlējis orķestros, aktīvi piedalījies koncertos un muzikālos priekšnesumos gan kā solists, gan kā dažādu ansambļu un kolektīvu dalībnieks. 2007. gadā iestājies Emīla Dārziņa mūzikas vidusskolā pie pedagoģes Dzintras Knābes, bet pēc tās pabeigšanas uzsācis studijas Jāzepa Vītola Latvijas Mūzikas akadēmijā pie lektora Riharda Zaļupes un asociēta profesora Edgara Saksona.

Aktīvi piedalījies dažādos projektos, tajā skaita ar LNSO, LNO, Sinfonietta Rīga un orķestri Rīga gan vietējo, gan ārzemju diriģentu vadībā. Darbojies arī džeza mūzikas jomā ar savu domubiedru Jāni Bombizo-Fedotovu. Visu šo laiku papildinājis savas profesionālās iemaņas meistarklasēs gan tepat Latvijā, gan arī citur ārzemēs tādu pasaulslavenu meistaru vadībā kā Marka Pekarska (Mark Pekarsky, Krievija), Čin Čenga Lina (Chin Cheng Lin, Taivāna), Ludviga Alberta (*Ludwig Albert*, Beļģija), Mihaila Peskova (*Mikhail Peskov*, Krievija), Kaja Stensgarda (*Kai Stensgaard*, Dānija), Pius Čenga (*Pius Cheung*, Amerikas Savienotās Valstis), Emanuela Sežornē (*Emmanuel Sejourne*, Francija), Martas Klimasaras (*Martha Klimasara*, Vācija), Igora Lešnika (*Igor Lesnik*, Horvātija) un citiem.

Skolas un studiju gados iegūtas vairākas godalgotas vietas gan vietējos valsts, gan arī starptautiskos konkursos, no kuriem nozīmīgākie ir XVII Starptautiskais jauno mūziķu konkurss Siguldā 2007. gadā — 3. vieta, Latvijas mūzikas vidusskolu izglītības programmas Sitaminstrumentu spēle audzēkņu Valsts konkurss Rīgā 2010. gadā — 1. vieta, Starptautiskais Jonas Taločkas Jaunatnes Sitaminstrumentu konkurss Lietuvā 2011. gadā (*International Youth Percussion competition of Jonas Talocka*) — 1.vieta, konkurs "Radīts mūzikai", 2014.g. Internacionālais Sitaminstrumentu mūzikas festivāls — Jauno talantu konkurss Lietuvā 2015. gadā (*International Percussion Music festival — Young talent contest*) — 2. vieta.

## Atsauces
Ako banka

**Akciju sabiedrība «Ako banka»** bija Latvijas banka. Dibināta 1992. gadā, 1996. gadā tai tika anulēta licence.

## Vēsture
Banka tika dibināta . Tās galvenais birojs atradās Rīgā, Smilšu ielā 18.

 Latvijas Banka atsauca «Ako bankas» darbības licenci, jo tās pašu kapitāls  bija zemāks, nekā Kredītiestāžu likumā noteiktais 1 miljons latu. Tā paša gada  Rīgas Apgabaltiesa pēc Latvijas Bankas prasības atzina banku par likvidējamu, bet  Latvijas Republikas Augstākā tiesa atcēla šo lēmumu, ļaujot bankas likvidāciju veikt akcionāru virzītai komisijai.

 Rīgas Apgabaltiesa uzsāka bankas maksātnespējas procesu. Tas tika izbeigts , un uzņēmums tika likvidēts .

## Atsauces
Roma (2018. gada filma)

**"Roma"** () ir 2018. gada ASV un Meksikas drāmas filma, kuras režisors, scenārija autors un viens no producentiem ir Alfonso Kuarons. Galvenās lomas filmā atveido Jalitsa Aparisio un Marina de Tavira. Filmas pirmizrāde notika  Venēcijas kinofestivālā.

Filma tika nominēta desmit Amerikas Kinoakadēmijas balvām, tādējādi kopā ar filmu "Favorīte" kļūstot par visvairāk nominēto filmu šajā ceremonijā; "Roma" ieguva balvas nominācijās "Labākais režisors", "Labākā filma svešvalodā" un "Labākais operatora darbs". Tāpat filma tika nominēta vairākām citām nozīmīgām balvām, tajā skaitā trim Zelta globusa balvām un septiņām BAFTA kino balvām.

Filmas sižets notiek 20. gadsimta 70. gadu sākumā un tajā tiek parādīts viens gads Mehiko vidusšķiras ģimenes kalpones dzīvē. Filma nosaukta tās darbības norises vietas — Mehiko rajona Romas jeb Romas kolonijas () vārdā.

## Atsauces

## Ārējās saites
Van Gogs. Pie mūžības vārtiem

**"Van Gogs. Pie mūžības vārtiem"** () ir 2018. gada biogrāfiskā drāmas filma, kuras režisors un viens no scenārija autoriem ir Džūljans Šnābels. Galvenās lomas filmā atveido Vilems Defo, Rūperts Frends, Madss Mikelsens, Matjē Amalriks, Oskars Aizeks un Emanuela Seiņē. Filmas pirmizrāde notika  Venēcijas kinofestivālā.

Vilems Defo par savu darbu filmā tika nominēts Amerikas Kinoakadēmijas balvai kategorijā "Labākais aktieris galvenajā lomā".

Filmā tiek parādīti gleznotāja Vinsenta van Goga pēdējie dzīves gadi.

## Atsauces

## Ārējās saites
Teniss 1992. gada vasaras olimpiskajās spēlēs

**[[Teniss]] [[1992. gada vasaras olimpiskās spēles|1992. gada vasaras olimpiskajās spēlēs]]** Barselonā norisinājās no 28. jūlija līdz 8. augustam. Šī bija 9. reize, kad teniss bija iekļauts oficiālajā olimpisko spēļu programmā. 1992. gada olimpisko spēļu tenisa turnīrā piedalījās 178 sportisti no 48 valstīm. Tenisa turnīrs norisinājās uz sarkanā māla kortiem.

Kopumā tenisa turnīrā notika 4 sacensības: vīriešu vienspēles un dubultspēles, kā arī sieviešu vienspēles un dubultspēles. Visvairāk medaļu, 3 medaļas, izcīnīja ASV sportisti. Štefija Grāfa šajās olimpiskajās spēlēs izcīnīja savu trešo olimpisko medaļu. Kopumā medaļas izcīnīja 9 valstu pārstāvji.

## Medaļas

### Titulētākie sportisti

### Medaļu tabula

## Pārstāvniecība

### Pārstāvētās valstis
1992. gada vasaras olimpisko spēļu demonstrācijas turnīrā bija pārstāvētas 48 valstis/komandas, līdz šim lielākais valstu skaits olimpiskajā tenisa turnīrā. Pirmoreiz tenisā bija pārstāvētas Apvienotā komanda, Bahamas, Latvija, Madagaskara, Neatkarīgie olimpiskie dalībnieki, Sanmarīno, Slovēnija un Taizeme.

*Iekavās norādīts sportistu skaits no attiecīgās valsts.*

*  (5)
*  (6)
*  (7)
*  (7)
*  (5)
*  (2)
*  (1)
*  (4)
*  (3)
*  (5)
*  (1)
*  (2)
*  (6)
*  (4)
*  (7)
*  (4)
*  (2)
*  (2)
*  (5)
*  (8)
*  (1)
*  (2)
*  (5)
*  (5)
*  (5)
*  (2)
*  (6)
*  (2)
*  (2)
*  (4)
*  (1)
*  (5)
*  (2)
*  (2)
*  (2)
*  (3)
*  (2)
*  (2)
*  (5)
*  (2)
*  (4)
*  (6)
*  (4)
*  (2)
*  (2)
*  (6)
*  (2)
*  (6)

### Sportisti

Tenisa turnīrā startēja **178 tenisisti**, 91 vīrietis un 87 sievietes, no 48 valstīm/komandām.

## Atsauces

## Ārējās saites
* Starptautiskā Olimpiskā komitejas rezultātu datubāze
* Teniss 1992. gada vasaras olimpiskajās spēlēs (SR/Olympic Sports)
Simmahs

**Simmahs** (, , dzimis ap 460. gadu, miris ) bija Romas pāvests no 498. gada novembra līdz 514. gada jūlijam. Viņš bija pāvesta Anastasija II pēctecis. Simmahs pāvesta vēlēšanu laikā ieguva ostgotu valdnieka Teodorika Lielā atbalstu, tajās Simmahs apsteidza Austrumromas impērijas kandidātu Laurentiju, kas līdz 505. gadam kļuva par antipāvestu. 501. gadā Simmahs tika apsūdzēts par dažādiem noziegumiem. Uz to pāvests atbildēja, ka uz viņu neattiecas laicīgās pasaules likumi. Šī apgalvojuma pamatā bija tā sauktās Simmaha falsifikācijas, ko viņa atbalstītāji uzrakstīja, lai atbalstītu viņa nostāju. 502. gadā Romā izvērsās nemieri starp Simmaha un Laurentija atbalstītājiem. Simmahs nomira 514. gadā. Romas Katoļu baznīca Simmahu ir atzinusi par svēto un par piemiņas dienu ir pasludināta viņa nāves diena, 19. jūlijs.

## Ārējās saites

*
2019. gada Pasaules kauss regbijā

**2019. gada Pasaules kauss regbijā** bija devītais Pasaules kausa finālturnīrs regbijā. Tas notika Japānā no 2019. gada  līdz . Šī bija pirmā reize, kad turnīrs tika rīkots Āzijā.

Japāna rīkošanas tiesības ieguva 2009. gadā, kad tika apstiprināta vienlaicīgi ar 2015. gada finālturnīra rīkotāju Angliju. Turnīrā piedalījās 20 valstu izlases, kas sacentās par Veba Elisa kausu. Atklāšanas spēle notika Tokijas (''Ajinomoto'') stadionā Čofu, Tokijas metropolē. Finālspēle tika aizvadīta ''Nissan'' stadionā Jokohamā (pazīstams arī kā Jokohamas starptautiskais stadions).

Trešo reizi Pasaules kausu izcīnīja Dienvidāfrikas izlase, kas finālā ar 32:12 pārspēja Angliju. Trešo vietu ieguva Jaunzēlande.

## Stadioni

## Kvalifikācija
Trīs labākās komandas no katras grupas iepriekšejā (2015. gada) Pasaules kausā kvalificējās 2019. gada finālturnīram. Japānai kā turnīra rīkotājvalstij bija jau garantēta ceļazīme uz šo turnīru, tomēr arī tās izlase ieguva 3. vietu savā grupā. Atlikušās astoņas ceļazīmes tika sadalītas reģionālajos kvalifikācijas turnīros un starpkontinetālajās izslēgšanas spēlēs. Pēdējā ceļazīme tika izcīnīta tā sauktajā "pēdējās cerības" (*repechage*) turnīrā, un to ieguva Kanāda.

## Grupu turnīrs
20 komandas ir sadalītas četrās grupās pa piecām komandām katrā. Komandas grupā aizvada apļa turnīru, katra ar katru tiekoties pa reizei. Katrā grupā ir 10 spēles. Par uzvaru komanda saņem četrus punktus, par neizšķirtu tiek piešķirti divi punkti, par zaudējumu — 0 punktu. Tiek piešķirti arī bonusa punkti. 1 punkts tiek piešķirts, ja spēles laikā komanda ir guvusi vismaz četrus piezemējumus. 1 punkts tiek piešķirts arī par zaudējumu ar 7 vai mazāk punktu starpību.

Ja divām vai vairāk komandām ir vienāds punktu skaits, tad komandas tiek sarindotas pēc šādiem kritērijiem:
:1) uzvara savstarpējā spēlē;
:2) punktu starpība visās grupu turnīra spēlēs;
:3) piezemējumu starpība visās grupu turnīra spēlēs;
:4) gūto punktu skaits visās grupu turnīra spēlēs;
:5) piezemējumu skaits visās grupu turnīra spēlēs;
:6) oficiālais Pasaules regbija rangs 2019. gada 14. oktobrī.

Komandas, kas ierindojas pirmajās divās vietās, kvalificējas ceturtdaļfinālam. Katras grupas trīs labākās komandas automātiski kvalificējas 2023. gada Pasaules kausam.

### A grupa

### B grupa

### C grupa

### D grupa

## Izslēgšanas spēles

### Ceturtdaļfināli

### Pusfināli

### Spēle par 3. vietu

### Fināls

## Atsauces

## Ārējās saites

* Turnīra oficiālā mājaslapa
Melnā spulgpiepe

**Melnā spulgpiepe** (*Inonotus obliquus*, vairāk zināma kā **čaga** vai **melnā bērzu piepe**) ir neēdama spulgpiepju ģints parazītsēne. Pieder pie ārstniecības sēnēm. Sastopama Eiropas ZA (tai skaitā Latvijā), Krievijā un Kanādā.

Populārais spulgpiepes nosaukums “čaga” cēlies no somugru tautas komi valodas Eiropas ziemeļaustrumos un pasaulē izplatījies ar krievu valodas starpniecību.

Parazitē uz bērziem, retos gadījumos arī citiem kokiem (īpaši alkšņiem). Sporas inficē koku ievainojumu vietas, tajās sāk attīstīties micēlijs, kas uzsūc no koka barības vielas. Koks lēnām aiziet bojā. Pēc tā nāves sākas sēnes vairošanās cikls. Kokā attīstās sēnes augļķermenis, kas izplata sporas uz dzīvajiem kokiem.

Latvijā pazīstamākā ārstniecības sēne, galvenokārt tādēļ, ka gandrīz vienīgā Latvijā sastopamā, bet pasaulē tiek izmantota retāk salīdzinājumā ar Ķīnas milteni, lakas plakanpiepi vai ežu dižadateni.

Lai gan sēne ir koku kaitēklis, mežsaimniecībā to dažkārt uzskata par vēlamu, jo čagas vērtība tirgū ir salīdzinoši augsta un, piemēram, Somijā mazproduktīvos bērzu mežos to ieteic audzēt speciāli.

## Ārstnieciskās īpašības
Medicīnā izmanto micēlija ārējo cieto kārtu. Irdenā iekšpuse ir nevērtīga. Čagai piedēvē antibakteriālas, pretiekaisuma, pretaudzēju, pretvīrusu, imūnstimulējošas un aknas tonizējošas īpašības. Pētījumos noteikta pretvēža vielu klātbūtne čagā; 2022. gadā Igaunijā veikts pētījums parādīja, ka bioloģiski aktīvo vielu daudzums čagā bieži ir stipri svārstīgs.

Sēnes sastāvā ir 7% minerālvielu, no kurām vislielākajos daudzumos ir mangāns. Tāpat kā daudzām citām ārstniecības sēnēm, arī čagai bioloģiski aktīvās vielas ir polisaharīdi un triperpenoīdi. Sēnes sastāvā ir arī melanīns (atbildīgs par melno krāsu), kā arī skābeņskābe ļoti lielos daudzumos, tāpēc to neiesaka lietot pārmērīgi.

## Atsauces
Marigo

**Marigo** () ir Francijas aizjūras teritorijas Senmartēnas administratīvais centrs un lielākā pilsēta. Pilsēta atrodas Sanmartēnas salas rietumu daļā, Marigo līča krastā. Marigo valda tropisks savannas klimats ar ļoti siltu un mitru laiku visu gadu. Pateicoties austrumos esošajiem kalniem, nokrišņu daudzums nav tik liels kā līdzīga klimata pilsētās. Lietus sezona ilgst no augusta līdz novembrim.

Marigo ir tipiska Karību jūras reģiona pilsēta, kurā pēc 2017. gada datiem dzīvo 3 229 iedzīvotāji.

## Ārējās saites

* www.geographia.com, St Martin
Hidroplānu osta

**Hidroplānu osta** () ir 2012. gadā atvērta Igaunijas Jūras muzeja struktūrvienība Tallinā, kura izvietota bijušajā hidroplānu ostā un tās angāros.

Muzejā eksponēti ar jūrniecību saistīti priekšmeti mūsdienīgā vizuālā un tehniskā noformējumā. Eksponēti arī vairāki kuģi. Daži no pazīstamākajiem eksponātiem ir 1934. gadā ražotā zemūdene *[[Lembit]]* un 1914. gada ledlauzis *[[Suur Tõll]]*.

## Galerija

Lennusadam_2015.jpg|Hidroplānu osta no putna lidojuma
040 - Seaplane Museum, Tallin (37694805515).jpg|Hidroplānu ostas ēka
Seafaring museum in Tallinn, Estonia.jpg|Hidroplānu ostas ekspozīcija ar zemūdeni *Lembit*
Suur Tõll 12.jpg|Ledlauža *Suur Tõll* interjers


## Ārējās saites

*  arī
Aukstais karš (2018. gada filma)

**"Aukstais karš"** (, ) ir 2018. gada Polijas, Francijas un Apvienotās Karalistes vēsturiskā drāmas filma, kuras režisors ir Pāvels Pavļikovskis.

Filma ir par divu cilvēku mīlestību Aukstā kara laikā. Galvenās lomas atveido Džoenna Kuliga, Tomāšs Kots, Boriss Šics, Agata Kuleša, Sedriks Kāns un Žanna Balibara. Filmas pirmizrāde notika 2018. gada 10. maijā 71. Kannu kinofestivālā, Latvijā to sāka rādīt 2018. gada 7. decembrī.

Filma ieguva četras Eiropas Kino balvas, tai skaitā kā Labākā filma. Vēl tā tika nominēta 91. Kinoakadēmijas balvai kategorijās "Labākā starptautiskā spēlfilma", "Labākais režisors" un "Labākais operatora darbs", kā arī BAFTA kino balvai kategorijās "Labākais režisors" un "Labākā filma svešvalodā".

## Atsauces

## Ārējās saites
Dabiskā kārtība (filozofija)

Filozofijā **dabiskā kārtība** ir morālais avots, no kura dabiskie likumi cenšas iegūt savu autoritāti. Dabiskā kārtība ietver būtņu dabisko mijiedarbību vienai ar otru, likuma neesamības gadījumā, kuru dabiskie likumi mēģina nostiprināt. Tas ir saistīts ar darmu.

Turpretī dievišķie likumi autoritāti meklē no Dieva, bet pozitīvie likumi meklē autoritāti no valdības.

Jēdzienu Hanss-Hermans Hopss izmanto savā grāmatā "Demokrātija: Dievs, kurš neizdevās: Monarhijas, demokrātijas un dabiskās kārtības ekonomika un politika", lai aizstāvētu anarhisma kapitālismu.

Šo terminu savos rakstos lieto Frīdrihs Hajeks.

18. gadsimta apgaismības laikmeta franču filozofu grupa Fiziokrāti, stingri ticēja dabiskās kārtības filozofijai. Viņuprāt, tā ir Dieva dota ideāla kārtība, kas ļāva cilvēkiem dzīvot kopā ideālā sabiedrībā. Dabas likumi ir Dieva gribas izpausme. Tādējādi vīrieši nesanāca kopā caur zināmā mērā pieņemtu "sociālo līgumu", kuram valsts varai ir lielāka leģitimitāte pār indivīdu. Drīzāk viņiem bija jāatklāj dabiskās kārtības likumi, kas ļautu dzīvot sabiedrībā, nezaudējot būtiskas brīvības.

## Atsauces
Tesmenis

**Tesmenis** ir orgāns, kas piemīt atgremotāju, piemēram, govju, kazu, aitu, mātītēm. Tas izpaužas kā vienota masa, kas karājas zem dzīvnieka un to veido piena dziedzeru pāri. Tas ir ekvivalents primātu krūtīm.
Galda bietes

thumbnail|200px|Galda bietes
**Galda bietes** (*Beta vulgaris* subsp. *vulgaris* 'Conditiva' Group), arī **dārza bietes** un **sarkanās bietes**, ir dārzeņi, sakņaugi, kurus kultivēšanas rezultātā iegūst no parasto biešu sugas. Uzturā galvenokārt izmanto tās sakni, bet var lietot arī svaigas biešu lapas. Bietes ir daudzu ēdienu sastāvdaļa, piemēram, biešu zupas, boršča, salātu, siļķes kažokā un tā tālāk. Bietes ar ķimenēm un etiķi tiek arī marinētas.

## Ārējās saites
Smalkais stils

**"Smalkais stils"** () ir Apvienotās Karalistes situāciju komēdijseriāls, kura veidotājs un scenārija autors ir Rojs Klārks. Tā galvenā varone ir Hiacinte Burka (atveido Patrīcija Rūtledža), kas uzstāj, ka viņas uzvārds ir izrunājams kā "Burkā". Viņa ir ekscentriska un snobiska vidusšķiras pārstāve, kas cenšas iekļauties augstākās šķiras sabiedrībā. To traucē viņas strādnieku šķirai piederošie ģimenes locekļi, kurus viņa mēģina paslēpt un izlikties, ka nepazīt. Katrā sērijā Hiacinte nonāk komiskā situācijā, kurā viņa cenšas saglabāt savu sabiedrisko stāvokli.

To sākotnēji pārraidija televīzijas kanāls *[[BBC One|BBC1]]* no 1990. gada līdz 1995. gadam. Seriāls ieguva plašu popularitāti arī ārvalstīs — līdz 2016. gadam tas ir ticis pārdots ārzemju raidorganizācijām gandrīz 1000 reižu, kļūstot par viseksportētāko *[[BBC]]* televīzijas programmu.

Latvijā seriālu demonstrēja televīzijas kanālos LNT un LTV1.

## Atsauces

## Ārējās saites
Pļavas iela (Rīga)

**Pļavas iela** ir Rīgas iela Latgales priekšpilsētas Avotu apkaimē. Tā sākas pie Matīsa ielas krustojuma un beidzas krustojumā ar Lienes ielu. Iela klāta ar bruģi, tās garums ir 213 metri.

## Vēsture
Pirmo reizi Rīgas kartē atrodama 1876. gadā ar nosaukumu Pļavas iela (vācu: *Wiesen Strasse*), kas laika gaitā vairāk nav mainījies.

## Ielu savienojumi
Pļavas iela ir savienota ar šādām ielām:
* Matīsa iela ("T" veida krustojums);
* Zaķu iela ("T" veida krustojums);
* Lienes iela ("T" veida krustojums).

## Atsauces
Londonas Universitātes koledža

**Londonas Universitātes koledža** () ir publiska uz pētniecību orientēta universitāte Londonā, Apvienotajā Karalistē. To uzskata par vienu no labākajām augstākajām mācību iestādēm pasaulē.

## Vēsture
Dibināta 1826. gadā kā Londonas Universitāte (1826–1836), pēc apvienošanās ar Karalisko koledžu (*King's College London*) bija viena no Londonas koledžām (*University College, London*, 1836–1907).
1907. gadā tā zaudēja savu juridisko autonomiju un tika pilnīgi integrēta Londonas Universitātē. 1976. gadā Universitātes koledžas autonomija tika atjaunota.
2018. gadā pieņemtais Londonas Universitātes akts (*University of London Act*) pieļauj tās sastāvā esošajām koledžām kļūt par patstāvīgām universitātēm.

## Atsauces

## Ārējās saites

* Mājaslapa
Getliņu purvs

**Getliņu purvs** ir purvs Salaspils novadā. Atrodas novada rietumos, pie robežas ar Ropažu novada Stopiņu pagastu un Rumbulu. Lielākajā purva daļā notiek kūdras ieguve. Purvā vidējā gaisa temperatūra gadā ir 3&nbsp;°C.

## Klimats

## Atsauces
Jaunjelgavas kapsēta

thumb|right|250px|Jaunjelgavas kapi
**Jaunjelgavas pilsētas kapsēta** ir kapsēta Jaunjelgavas austrumos, pie Meža ielas un Mārtiņa Baltās baznīcas. Kapsētas platība ir 2,24 ha, tās juridiskā adrese ir Meža iela 16. Tā pieder Jaunjelgavas novada pašvaldībai.

1926. gadā 18. novembrī kapos atklāts piemineklis Atbrīvošanas cīņās kritušo karavīru piemiņai. Viena no Latvijas vietām, kas ir visvairāk skarta no Sahalīnas dižsūrenes invāzijas.

## Atsauces
Natālija Ščerba

**Natālija Ščerba** (, dzimusi  Maladzječnā, Baltkrievijas PSR) ir Ukrainas rakstniece, kas raksta krievu valodā. Darbojas galvenokārt fantāzijas žanrā. Pazīstama ar pusaudžu romānu ciklu *Часодії*, *Чароділ* un *Лунастри*. Vairāku starptautisku prēmiju ieguvēja.

## Biogrāfija
Natālijai Ščerbai no agras bērnības paticis lasīt un zīmēt. Profesionāli nodarbojusies ar ušu.

Pēc skolas beigšanas iestājās Kijivas nacionālajā tehnoloģiju un dizaina universitātē. Pēc ceturtā kursa beigšanas mācības pārtrauca un sāka strādāt modes ateljē.

Viņas pirmā publikācija — fantastisks stāsts "Dibenā" (*На дне*, 2005). 2008. gadā tika izdots Natālijas Ščerbas pirmais romāns "Būt par raganu" (*Быть ведьмой*), kurš vēlāk saņēma dažādas prēmijas. Vēlākajos gados iznākuši arī dažādi citi rakstnieces darbi.

## Atsauces

## Ārējās saites
* Официальная страница писателя в инстаграм 
* Официальная страница писателя ВКонтакте http://vk.com/id4552040 
* Официальная группа писателя ВКонтакте http://vk.com/chasodei 
* Официальная страница писателя на сайте «Лаборатория Фантастики»
Savam brālim sargs

**"Savam brālim sargs"** ir padomju rakstnieka Vladimira Mihailova 1976. gadā sarakstīts zinātniskās fantastikas romāns.

Romāns skar sarežģītas filozofiskas un sociālas problēmas. Šis romāns ir pirmais no autora 70.-80. gados sarakstītās grāmatu sērijas par kapteini Uldemīru. Pirmo divu sērijas grāmatu nosaukumi ir Bībeles citāti. Romāns, starp citu, ir pirmais šāda žanra darbs krievu literatūrā, kurā Vērmahta virsnieks darbojas kā pozitīvs varonis.

Šajā romānā, tāpat kā daudzos citos līdzīga žanra darbos, zinātniskā fantastika kalpo tikai kā notikumu fons, bet galvenie ir cilvēki vai drīzāk viņu uzvedība noteiktās sarežģītās dzīves situācijās. Romāna "Savam brālim sargs" varoņiem ir jāizdara izvēle, vai iedarbojoties uz zvaigzni, kas gatavojas kļūt par supernovu, izglābt savu planētu — Zemi, bet līdz ar to iznīcināt nelielu civilizāciju, kas dzīvo uz planētas, kas ap šo zvaigzni riņķo, vai arī zvaigzni neaiztikt, bet tad cilvēki ies bojā savas eksplodējošās zvaigznes liesmās, un uz Zemi plūdīs nāvējoša starojuma viļņi, izraisot neatgriezenisku katastrofu...

Grāmata latviski izdota 1981. gadā izdevniecībā "Zinātne" P. Zirnīša tulkojumā, sērijā "Fantastikas pasaulē".

## Sižets
Romāna darbība notiek tālā nākotnē. Uz Zemes izveidojusies taisnīga sabiedrība, kuras locekļi rūpējas viens par otru, kur cilvēka dzīvība ir visaugstākā vērtība, un zinātnes un tehnoloģijas progress ir sasniedzis ievērojamus augstumus.

Zemes iedzīvotāji uzzina, ka viena no zvaigznēm, kas pēc kosmiskajiem mērogiem atrodas relatīvi netālu no Zemes (Dāla zvaigzne), neizbēgami kļūs par supernovu, kurai būs ārkārtīgi nelabvēlīga ietekme uz Zemi, jo cietais starojums no Dāla zvaigznes eksplozijas var ļoti kaitīgi ietekmēt visu dzīvo uz Zemes. Taču Zemes iemītnieku rīcībā ir līdzekļi, kas var neitralizēt bīstamo zvaigzni, burtiski iesūknējot to līdztelpā. Iedarboties uz zvaigzni var tikai tiešā tās tuvumā. Problēma ir tā, ka uz Zemes sen pārtraukti starpzvaigžņu lidojumi, jo sabiedrība nevar ļaut cilvēkiem riskēt ar savu dzīvību.

Tiek nolemts, izmantojot *Laika dienestu*, izveidot zvaigžņu kuģa apkalpi no pagātnes cilvēkiem, turklāt no tādiem, kas tik un tā kaut kādā veidā nomirs. Pēc sabiedrības domām, tas būs humāni un taisnīgi, jo "augšāmcēlies" jebkurā gadījumā neko nezaudē. Lai izvairītos no nevēlamām izmaiņām saistībā ar personas pazušanu, tās vietā pagātnē mirkli pirms cilvēka nāves tiek novietots biorobots — cilvēka precīza kopija. Ar īpašas ierīces — “smalkā sieta” (*частого гребня*) - palīdzību tiek rūpīgi skenēta visa cilvēces vēsture, meklējot piemērotus cilvēkus ar noteiktu “elastības koeficientu”. Tika atrasts pietiekams cilvēku skaits, bet daži no tiem viena vai otra iemesla dēļ nebija noderīgi. No atlikušajiem pēc viņu apmācības tika izveidota topošās ekspedīcijas apkalpe.

## Atsauces
Hatrið mun sigra

***Hatrið mun sigra*** ir islandiešu mūzikas grupas *[[Hatari]]* izpildītā dziesma, kas uzvarēja Islandes nacionālajā atlasē *[[Söngvakeppnin]]* 2019. gada Eirovīzijas dziesmu konkursam un vēlāk pārstāvēja valsti konkursā Telavivā, Izraēlā. Dziesmas autori ir Klemenss Nikulasons Hanigans, Matiass Trigvi Haraldsons un Einars Hrafns Stefansons.

## Atsauces
Florense Fostere Dženkinsa (filma)

**"Florense Fostere Dženkinsa"** () ir 2016. gada Apvienotās Karalistes un Francijas biogrāfiskā filma, kuras režisors ir Stīvens Frīrss. Galvenās lomas filmā atveido Merila Strīpa, Hjū Grānts, Saimons Helbergs, Rebeka Fērgusone un Nīna Arianda. Filmas pirmizrāde notika  Belfāstas filmu festivālā.

Filma nominēta divām Amerikas Kinoakadēmijas balvām kategorijās "Labākā aktrise galvenajā lomā" un "Labākie kostīmi".

Filma veidota par Florensi Fosteri Dženkinsu, kura sapņoja kļūt par operdziedātāju, neskatoties uz to, ka ļoti slikti dziedāja.

## Atsauces

## Ārējās saites
Lauva (filma)

**"Lauva"** () ir 2016. gada Apvienotās Karalistes, ASV un Austrālijas kopražojuma biogrāfiskā drāmas filma, kas balstīta uz Sarū Brīrlija grāmatu *A Long Way Home*. FIlmas režisors ir Gērts Deiviss. Galvenās lomas filmā atveido Devs Patels, Rūnija Mara, Deivids Venhems, Nikola Kidmena un Abišeks Barate. Filmas pirmizrāde notika  Toronto kinofestivālā.

Filmu nominēja 89. Kinoakadēmijas balvai sešās kategorijās: "Labākā filma", "Labākais aktieris otrā plāna lomā", "Labākā aktrise otrā plāna lomā", "Labākais adaptētais scenārijs", "Labākā oriģinālmūzika" un "Labākais operatora darbs".

Sarū ir piecus gadus vecs indiešu zēns, kurš apmaldās Kalkutas ielās, tūkstošiem kilometru attālumā no mājām. Viņš izdzīvo vairākos izaicinājumos, pirms viņu adoptē kāds austrāliešu pāris. 25 gadus vēlāk Sarū dodas atrast savu īsto ģimeni.

## Atsauces

## Ārējās saites
1897. gada Krievijas Impērijas tautas skaitīšana

thumb|300px|Aptaujas lapas A forma (''Переписной лист формы «А»'') zemnieku saimniecībām lauku kopienās.
**1897. gada Krievijas impērijas tautas skaitīšana** bija pirmā un vienīgā Krievijas impērijas tautskaite ar mērķi iegūt detalizētus visaptverošus datus par Krievijas impērijas pastāvīgajiem iedzīvotājiem, viņu ģimenēm un mājokļiem. Tā notika 1897. gada sākumā ar mērķi iegūt datus par stāvokli 1897. gada 28. janvārī. Tika iegūti dati par vairāk nekā 125 miljoniem cilvēku.
Pilnībā tautas skaitīšanas rezultāti kļuva pieejami tikai pēc 1905. gada.

## Metodoloģija
Tautskaites laikā katrai mājsaimniecībai izveidoja atsevišķu lapu, kurā ierakstīja visus tajā pastāvīgi vai pagaidus dzīvojošos cilvēkus.  
Aptaujas lapas bija vairāku veidu:
* A forma (*Переписной лист формы «А»*) zemnieku saimniecībām lauku kopienās
* B forma (*Переписной лист формы «Б»*) privātajām saimniecībām lauku kopienās
* V forma (*Переписной лист формы «В»*) pilsētu saimniecībām 
* A/B forma (*Переписной лист формы «А/Б»*) visām ārpilsētas saimniecībām Vidusāzijas un Polijas guberņās
* G forma (*Переписной лист формы «Г»*) klaiņojošajiem sveštautiešiem 
* Uzskaites lapas, ko izmantoja Irkutskas un Pieamūras guberņās 
* Vispārējās uzskaites lapas, ko izmantoja audzēkņu, skolēnu, mūku, ieslodzīto un slimnieku datu vākšanai
* Militārās uzskaites lapas, ko izmantoja zemāko dienesta pakāpju, ieskaitot kara jūrnieku, datu vākšanai

## Rezultāti Latvijā
### Kurzemes guberņa

Pēc 1897. gada Krievijas impērijas tautas skaitīšanas datiem Kurzemes guberņā bija 674 034 iedzīvotāji. Tās apriņķos bija šāds iedzīvotāju etniskais sastāvs:

* Ventspils apriņķī pie lietuviešiem pieskaitīti lībieši

### Vidzemes guberņa
Pēc 1897. gada tautas skaitīšanas datiem Vidzemes guberņas latviešu daļā 1897. gadā bija 753 730 iedzīvotāji. Guberņas apriņķos bija šāds iedzīvotāju etniskais sastāvs:<

### Vitebskas guberņa
Pēc 1897. gada tautas skaitīšanas datiem Vitebskas guberņas latviešu daļā 1897. gadā bija 501 623 iedzīvotāji. Guberņas apriņķos bija šāds iedzīvotāju etniskais sastāvs:<

## Atsauces

## Ārējās saites
* Первая Всеобщая перепись населения Российской империи 1897 г.- Лифляндская губерния. - 1905.
* Первая Всеобщая перепись населения Российской империи 1897 г.- Курляндская губерния. - 1905.
* Первая Всеобщая перепись населения Российской империи 1897 г.- Витебская губерния. - 1. - 1899. 
* Первая Всеобщая перепись населения Российской империи 1897 г.- Витебская губерния. - 2. - 1901.
* Первая Всеобщая перепись населения Российской империи 1897 г.- Витебская губерния. - 3. - 1903.
Deepwater Horizon: Liesmas okeānā

**"Deepwater Horizon: Liesmas okeānā"** () ir 2016. gada katastrofu filma, kuras režisors ir Pīters Bergs. Galvenās lomas filmā atveido Marks Volbergs, Kurts Rasels, Džons Malkovičs, Džīna Rodrigeza, Dilans O'Braiens un Keita Hadsone. Filmas pirmizrāde notika  Toronto kinofestivālā.

Filma tika nominēta divām Amerikas Kinoakadēmijas balvām: "Labākā skaņas montāža" un "Labākie vizuālie efekti".

Filma veidota par 2010. gada Meksikas līča naftas izplūdumu, kad eksplodēja urbšanas iekārta *Deepwater Horizon*, tādējādi izraisot vislielāko naftas noplūdi Amerikas vēsturē.

## Atsauces

## Ārējās saites
Petrašūnu kapsēta

**Petrašūnu kapsēta** () ir 1939. gadā izveidota kapsēta Kauņas austrumos, kas tika iecerēta kā atdusas vieta izciliem Lietuvas cilvēkiem.

Pirmie apbedījumi tika veikti 1941. gadā, bet 1972. gadā kapsēta tika daļēji slēgta. 2010. gadā kapsēta tika būtiski rekonstruēta.

## Kapsētā apglabātie
*Saļamons Banaitis (*Saliamonas Banaitis*, 1866 – 1933), sabiedrisks darbinieks
*Kazis Biņķis (*Kazys Binkis*, 1893 – 1942), dzejnieks
*Leons Bistrs (*Leonas Bistras*, 1890 – 1971), politiķis
*Kazimirs Būga (*Kazimieras Būga*, 1879 – 1924), valodnieks
*Marija Gimbutiene (*Marija Gimbutienė*, 1921 – 1994), vēsturniece
*Aļģirds Greims (*Algirdas Julius Greimas*, 1917 – 1992), filozofs
*Jozs Grodis (*Juozas Gruodis*, 1884 – 1948), mūziķis
*Jozs Grušs (*Juozas Grušas*, 1901 – 1986), rakstnieks
*Jons Jablonskis (*Jonas Jablonskis*, 1860 – 1930), valodnieks
*Stepons Kairis (*Steponas Kairys*, 1878/1879 – 1964), politiķis
*Petrs Klims (*Petras Klimas*, 1891 – 1969), politiķis
*Stasis Lozoraitis (*Stasys Lozoraitis*, 1898 – 1983), diplomāts
*Aļģimants Masjulis (*Algimantas Masiulis*, 1931 – 2008), aktieris
*Antans Merķis (simboliska kapavieta) (*Antanas Merkys*, 1887 – 1955), premjerministrs
*Salomeja Nerisa (*Salomėja Nėris*, 1904 – 1945), dzejniece
*Stasis Raštiķis (*Stasys Raštikis*, 1896 – 1985), ģenerālis
*Petrs Rimša (*Petras Rimša*, 1881 – 1961), tēlnieks
*Mikols Rēmeris (*Mykolas Römeris*, 1880 – 1945), jurists
*Česlovs Sasnausks (*Česlovas Sasnauskas*, 1867 – 1916), komponists
*Kazis Škirpa (*Kazys Škirpa*, 1895 – 1979), politiķis
*Mikols Sleževičs (*Mykolas Sleževičius*, 1882 – 1939), premjerministrs
*Aļģirds Šociks (*Algirdas Šocikas*, 1928 – 2012), bokseris
*Ričards Tamulis (*Ričardas Tamulis*, 1938 – 2008), bokseris
*Jozs Urbšis (*Juozas Urbšys*, 1896 – 1991), diplomāts
*Jozs Zikars (*Juozas Zikaras*, 1881 – 1944), tēlnieks
*Antans Žmuidzinavičs (*Antanas Žmuidzinavičius*, 1876 – 1966), mākslinieks

## Ārējās saites
Debesskrāpis (filma)

**"Debesskrāpis"** () ir 2018. gada ASV asa sižeta trillera filma, kuras režisors, scenārists un viens no producentiem ir Rovsons Māršals Tērbers.

Filma stāsta par bijušo FIB aģentu, kuram jāizglābj sava ģimene no teroristu ieņemta debesskrāpja. Galvenās lomas atveido Dveins Džonsons, Neve Kempbela, Čins Hāns, Rolands Mellers, Noa Teilors, Braiens Mens, Pablo Šrībers un Hanna Kvinlivāna. Filmas pirmizrāde notika 2018. gada 1. jūlijā Pekinā. Latvijā un ASV to sāka rādīt 2018. gada 13. jūlijā.

## Atsauces

## Ārējās saites
Bebžas nacionālais parks

**Bebžas nacionālais parks** () ir 1993. gadā izveidots nacionālais parks Polijas ziemeļaustrumos. 

592,23 km2 plašais nacionālais parks ietver Narevas pietekas Bebžas palienes mitrājus, kura ir dzīves vide daudzām ūdensputnu sugām. Nacionālā parka administrācija izvietojusies netālu no Goņondzas pilsētas, bijušajā Osovecas cietoksnī, kas uzcelts Krievijas impērijas laikā. 

## Galerija

Image:POL Biebrzański Park Narodowy LOGO.svg|Parka logo ar gugatni
Image:Biebrza River at Ossowiec01 (js), Poland.jpg|Bebža pie Osovecas
Image:Brzostowo1.jpg|Bebža pie Bžostovo ciema
Image:Beehive trail in Red Marsh Nature Reserve - 11.jpg|Bišu stropu taka Sarkanā purva (*Czerwone Bagno*) rezervātā
Image:Carska_Droga_-_Goniądz.jpg|T.s. Cara ceļš (*Carska Droga*), Osovecas cietokšņa transporta infrastruktūra
Image:Twierdza_Osowiec._Fort_I-tunel_zach..JPG|Osovecas cietokšņa forta ieeja
Osowiec, Twierdza Osowiec, wejście 05.JPG|Tilts pie Osovecas cietokšņa


## Ārējās saites

* Oficiālā mājaslapa
Konfūcija institūts

**Konfūcija institūts** () ir publiska izglītības organizācija, kas pakļauta Ķīnas Tautas Republikas izglītības ministrijai, kuras paustais mērķis ir ķīniešu valodas un kultūras popularizēšana, ķīniešu valodas apguves atbalsts daudzās pasaules valstīs, kā arī kultūras apmaiņas veicināšana. Organizācija ir kritizēta par pārmērīgu Ķīnas ārpolitikas "maigās varas" ietekmi valstīs, kurās tā darbojas.

Latvijā Konfūcija institūts darbojas kā Latvijas Universitātes studiju centrs (izveidots 2011. gadā) un vairākās citās augstskolās kā Konfūcija klases.

## Atsauces

## Ārējās saites

* Konfūcija institūts  
* Konfūcija institūts Latvijas Universitātē
Zaigojošā pasaule

**"Zaigojošā pasaule"** ir krievu rakstnieka Aleksandra Grīna (Griņevska) fantastisks romāns, kas sarakstīts no 1921. līdz 1923. gadam.Tas pirmoreiz publicēts 1924. gadā Ļeņingradā iznākušajā žurnālā *Красная нива.*

1984. gadā pēc romāna motīviem uzņemta filma, tās režisors ir Bulats Mansurovs.

Latviešu valodā grāmatu Solveigas Cepurnieces un Mildas Paulas tulkojumā 1972. gadā sērijā "Fantastikas pasaulē" klajā laidusi izdevniecība "Zinātne". Grāmatā ievietoti arī daži A. Grīna stāsti.

## Sižets
Romāna galvenais varonis ir Druds, cilvēks, kas apveltīts ar brīnumainu spēju lidot - pacelties gaisā bez jebkādām palīgierīcēm. Taču šīs spējas dēļ Druds tiek vajāts, viņam sāk sekot slepenpolicija un viņš tiek ieslodzīts cietumā. 

Romāns ir dziļi simbolisks, tas stāsta par cilvēku vēlmi iznīcināt to, kas ir ārpus viņu izpratnes.  

## Atsauces
Dialogs

thumbnail|250x250px|Dialogs starp diviem cilvēkiem
**Dialogs** (, *diálogos* — ‘saruna’) ir saziņa starp divām vai vairākām personām, kas parasti ir nejauša, iepriekš neplānota. Šāds sarunas veids ir raksturīgs ikdienas sarunvalodai. Dialogs var izpausties gan kā saruna, gan rakstiskā veidā. Dialogā pamīšus runā vai raksta katrs no tā dalībniekiem, katrs dialogā ir gan runātājs, gan klausītājs. Tā ir galvenā dialoga atšķirība no diskusijas vai debatēm, kur klausītājs var būt arī pasīvs.

Tāpat par dialogu dēvē mākslinieciski veidotu sarunu daiļliteratūrā, piemēram, lugā. Dialogi izplatīti ir arī kinoscenārijos un citos mākslas žanros. Lai dialogs būtu veiksmīgs, tā norises laikā ir jāņem vērā vairāki priekšnosacījumi, piemēram, jāuztur kontakts ar dialoga partneri, jāieklausās runātājā un jāuzdod jautājumi, kas prasa izvērstāku atbildi, jāļauj otram izteikties, noklausoties teikto līdz galam, jābūt pacietīgam un jāvairās no negatīvas attieksmes. Dialogā vēlams iesaistīties atbrīvoti, iedrošinot sarunas biedru ar laipnu skatienu, kādu labu vārdu vai interesantu joku.

Dialogam ir raksturīgas vairākas pazīmes:

* dialogs pēc kompozīcijas ir spontāns teksts, tāpēc tajā iespējama loģiska nobīde, nepabeigtas domas, negaidīts temata pārrāvums;
* dialoga struktūra ir divpusēja, proti, tajā iesaistās divi runātāji, kas pamīšus apmainās domām;
* raksturīgs īsu teikumu lietojums;
* teikumiem raksturīgas nepilnas struktūras, izmantoti aprāvumi, vārdu izlaidumi, noklusējumi;
* bieži tiek lietoti jautājuma teikumi;
* dialogam raksturīgi konkrēti jautājumi, ko nosaka sarunas brīža situācija;
* tiek izmantotas uzrunas konstrukcijas – galvenokārt tiek uzrunāts sarunas biedrs;
* bieži parādās vienskaitļa 1. un 2. personas vietniekvārdi;
* monologā ir sastopamas partikulas un izsauksmes vārdi, kas izsaka apgalvojumu vai noliegumu, pamudinājumu;
* darbības vārds bieži tiek lietots tagadnes formā.

## Atsauces
Normandiešu valoda

**Normandiešu valoda** (*Normaund*) ir romāņu valoda, kas izplatīta Normandijā, Džērsijā un Gērnsijā. Tiek uzskatīta arī par franču valodas dialektu. Tā nav Normandijas vai Francijas oficiālā valoda. Francijā tā tiek klasificēta kā reģionālā valoda. Kā atsevišķi normandiešu valodas dialekti tiek izšķirti džērsiešu valoda, gērnsiešu valoda un olderniešu valoda.

## Ārējās saites
Dambo (2019. gada filma)

**"Dambo"** () ir 2019. gada filma, kuras režisors ir Tims Bērtons. Tā ir 1941. gada *[[The Walt Disney Company|Walt Disney Productions]]* tāda paša nosaukuma filmas kinoadaptācija. Abas filmas ir balstītas uz Helēnas Eibersonas un Herolda Pērla bērnu grāmatas motīviem.

Filma stāsta par zilonēnu ar lielām ausīm, kurš izmanto tās lidošanai. Galvenās lomas atveido Kolins Ferels, Maikls Kītons, Denijs DeVito, Eva Grīna un Alans Ārkins. Filmas pirmizrāde notika 2019. gada 11. martā Losandželosā, Latvijā un ASV to sāka rādīt 2019. gada 29. martā. Šī ir pirmā no CGI veidotiem Volta Disneja studijas filmām, tai sekoja filmas "Aladins", "Karalis Lauva" un "Lēdija un Klaidonis".

## Atsauces

## Ārējās saites
Zigmunds Jēns

[thumb|right|240px|Zigmunds Jēns un Kubas pirmais kosmonauts [Arnaldo Tamaijo Mendess 2018. gadā]]
**Zigmunds Verners Pauls Jēns** (*Sigmund Werner Paul Jähn*; dzimis , miris ) bija Vācijas Demokrātiskās Republikas (VDR) kosmonauts, lidotājs, ģenerālmajors, zinātņu doktors. 1978. gadā viņš veica lidojumu kosmosā ar PSRS kosmosa kuģi, tādējādi kļūstot par pirmo vācu kosmonautu.

Zigmunds Jēns piedzima 1937. gada 13. februārī Morgenretē-Rautenkrancā, Saksijas Fogtlandes apriņķī, Vācijā.
1951. gadā viņš savā dzimtajā pilsētā pabeidza pamatskolu. Līdz 1954. gadam viņš Klingentalē apguva iespiedēja arodu. Pēc tam viņš vadīja pionieru organizāciju vietējā skolā.

1955. gada 26. aprīlī Jēns iestājās Franca Meringa vārdā nosauktajā Pretgaisa aizsardzības Augstākajā virsnieku skolā. Pēc skolas beigšanas viņš dienēja VDR Gaisa spēkos. No 1961. līdz 1963. gadam viņš bija komandiera vietnieks politiskajā darbā. 1965. gadā viņš kļuva atbildīgs par gaisa taktiku un gaisa šaušanu. No 1966. līdz 1970. gadam Jēns studēja Padomju Savienībā Gagarina Gaisa spēku akadēmijā. No 1970. līdz 1976. gadam viņš strādāja VDR Gaisa spēku administrācijā, kas atbild par pilotu izglītību un lidojumu drošību.

1976. gada 25. novembrī Zigmunds Jēns un Eberhards Kellners tika izvēlēti par pirmajiem VDR komonautu kandidātiem *[[Interkosmos]]* programmai. Pēc īsas pamatapmācības perioda Kosmonautu sagatavošanas centrā PSRS viņi veselu gadu veltīja kosmosa lidojuma sagatavošanai.

Zigmunds Jēns savu pirmo un vienīgo kosmisko lidojumu sāka 1978. gada 26. augustā, kosmosa kuģī *Sojuz-31* kopā ar Valēriju Bikovski dodoties uz staciju *[[Saljut-6]]*, kur viņš veica eksperimentus Zemes tālizpētē, medicīnā, bioloģijā, materiālu zinātnē un ģeofizikā. 3. septembrī viņi atgriezās uz zemes kosmosa kuģī *Sojuz-29*.

1983. gadā Zigmunds Jēns Zemes fizikas centrālinstitūtā (*Zentralinstitut für Physik der Erde*) Potsdamā ieguva doktora grādu specialitātē "Zemes tālizpēte".
1983. gadā Jēns piedalījās Kosmosa pētnieku asociācijas (*Association of Space Explorer*) dibināšanā un vairākus gadus darbojās tās izpildkomitejā.

Pēc Vācijas apvienošanās, sākot ar 1990. gadu, Jēns bija ārštata konsultants Vācijas Aerokosmiskajā centrā. No 1993. gada viņš darbojās Maskavā Eiropas Kosmosa aģentūras uzdevumā, lai sagatavotos *[[Euromir]]* misijām.
Viņš pensijā aizgāja 2002. gadā.

## Ārējās saites

* Dr. Sigmund Jähn  deutsche-raumfahrtausstellung.de, 
* Зигмунд Вернер Пауль Йен astronaut.ru, 
* Йен Зигмунд warheroes.ru,
Vabuļupīte

thumb|Vabuļupīte skatā uz R no Jaunjelgavas — Mentas ceļa tilta.
**Vabuļupīte** ir Iecavas labā krasta pieteka Aizkraukles novada Sērenes pagastā.

Izteka — uz dienvidrietumiem no Sērenes. Lielāko daļu tecējuma tek uz rietumiem-dienvidrietumiem, pēc autoceļa Jaunjelgava — Menta krasi pagriežoties uz dienvidiem. Ietek Iecavā neapdzīvotā rajonā lejpus Jaunjelgavas — Mentas autoceļa tilta pār Iecavu.

## Atsauces
Viļakas vidusskola

**Viļakas vidusskola** ir Viļakas vispārējās vidējās izglītības iestāde, kura īsteno pamatizglītības, vispārējās vidējās izglītības un interešu izglītības programmas.

## Vēsture
Viļakas ģimnāzijas ēkas celtniecība sākās 1929. gadā uz agrākās Viļakas muižas zemes. Dibināta 1931. gadā kā humanitārā tipa ģimnāzija, sākotnēji tajā mācījās 100 – 200 skolēnu un strādāja 14 - 18 skolotāji, līdz 1940. gadam Viļakas ģimnāziju vadīja pārziņi Antons Vēliņš, Leonīds Cenne, Ernests Kalniņš un Artūrs Kleperis. 1944. gadā to pārdēvēja par **Viļakas pilsētas vidusskolu**.

Pēc Latvijas neatkarības atjaunošanas 1996. gadā skolai atjaunoja Valsts ģimnāzijas statusu. Ģimnāzijas direktore no 1996. līdz 2015. gadam bija Ilze Strapcāne. Pašlaik direktore ir Sarmīte Šaicāne. 2023. gadā Viļakas Valsts ģimnāzija tika pārdēvēta par Viļakas vidusskolu

## Izglītības programmas
* Vispārējās pamatizglītības pirmā posma (1. - 6. klase) programmu, kods 11011111;
* Speciālās pamatizglītības programma izglītojamajiem ar garīgās attīstības traucējumiem (1. -9. klase), kods 21015811;
* Vispārējās pamatizglītības otrā posma (7. - 9. klase) programmu, kods 23011111;
* Vispārējās pamatizglītības otrā posma (7. - 9. klase) Matemātikas, dabaszinību programmu, kods 23011111;
* Vispārējās vidējās izglītības Uzņēmējdarbības un valodu programmu, kods 31016011;
* Vispārējās vidējās izglītības Valsts aizsardzības, inženierzinātņu un tehnoloģiju programmu, kods 31016011;
* Vispārējās vidējās izglītības Medicīnas, vides un dizaina programmu, kods 31016011;
* Vispārējās vidējās izglītības Vispārizglītojošo programmu, kods 31011011.

## Slaveni absolventi
* Pēteris Supe, nacionālo partizānu komandieris

## Ārējās saites
* pašnovērtējuma ziņojums (2017) 

## Atsauces
Francišeks Jakubs Šembeks

**Francišeks Jakubs Šembeks** (; dzimis ap 1700. gadu, miris 1765. gadā) bija Žečpospolitas valsts darbinieks, Inflantijas vaivads no 1731. līdz 1765. gadam, vairākkārtējs sejmu deputāts, bibliofils.

## Ārējās saites
*Francišeks Jakubs Šembeks portālā i-PSB
Kapteinis Fantastika

**"Kapteinis Fantastika"** () ir 2016. gada ASV drāmas filma, kuras režisors un scenārija autors ir Mets Ross. Galvenās lomas filmā atveido Vigo Mortensens, Frenks Landžella, Ketrīna Hāna un Stīvs Zāns. Filmas pirmizrāde notika  Sandensas kinofestivālā.

Vigo Mortensenu par lomu filmā nominēja Zelta globusa balvai, BAFTA kino balvai, kā arī 89. Kinoakadēmijas balvai kā labāko aktieri.

Bens Kešs kopā ar sievu Lesliju un abu sešiem bērniem dzīvo Vašingtonas štata mežos. Kad Leslija izdara pašnāvību, Bens kopā ar bērniem ir spiests atstāt savas mājas mežā un pārcelties uz civilizētu pasauli, kur Bens sāk pārdomāt savu ideju par to, ko īsti nozīmē būt vecākam.

## Atsauces

## Ārējās saites
Ogres Valsts ģimnāzija

**Ogres Valsts ģimnāzija** ir Ogres vispārējās vidējās izglītības iestāde, kas īsteno pamatizglītības otrā posma, vispārējās vidējās izglītības un interešu izglītības programmas.

## Vēsture
1992. gadā darbu sāka **Ogres pamatskola**, uz kuru no Ogres 1. vidusskolas pārnāca vairāk nekā 1000 skolēnu un aptuveni 60 skolotāju. 
1993. gadā Ogres pamatskolu pārveidoja par **Ogres 2. vidusskolu**, vēlāk par **Ogres ģimnāziju**. 2002./2003. mācību gadā no Ogres ģimnāzijas atdalīja 1.- 6. klases, izveidojot Ogres pamatskolu (šobrīd Ogres Centra pamatskola).

2010. gadā skola ieguva valsts ģimnāzijas statusu. 2023. gadā skolas vajadzībām uzcelta jauna ēka.

## Izglītības programmas
* Pamatizglītības otrā posma (7.—9. klase) programma (23011111)
* Pamatizglītības otrā posma (7.—9. klase) matemātikas, dabaszinību un tehnikas virziena programma (23013111)
* Vispārējās vidējās izglītības matemātikas, dabaszinību un tehniskā virziena programma (31013011)
* Vispārējās vidējās izglītības humanitārā un sociālā virziena programma (31012011)
* Vispārējās vidējās izglītības vispārizglītojošā virziena programma (31011011)
* Vispārējās vidējās izglītības profesionāli orientētā virziena programma (31014011)

## Atsauces

## Ārējās saites
* 
* pašnovērtējuma ziņojums (2018)
Dūrupe (Bolupes pieteka)

**Dūrupe**  ir Bolupes kreisā krasta pieteka Balvu novadā. 

Izteka - pie Mēķiem. Tek rietumu-dienvidrietumu virzienā. Ietek Bolupē augšpus Kačevas. Upes krastos atrodas Silamala, Lāčugabali, Dūrupe. Vidustecē to šķērso valsts autoceļš V466 (Balvi – Teteri – Upatnieki). 

## Atsauces
Par katru cenu

**"Par katru cenu"** () ir 2016. gada ASV vesterns, kura režisors ir Deivids Makenzijs. Galvenās lomas filmā atveido Džefs Bridžess, Kriss Pains, Bens Fosters un Džils Birginhems. Filmas pirmizrāde notika  Kannu filmu festivālā.

Filmu nominēja 89. Kinoakadēmijas balvai četrās kategorijās: "Labākā filma", "Labākais aktieris otrā plāna lomā", "Labākais oriģinālscenārijs" un "Labākā montāža".

Šķīries tēvs Tobijs Hauards un viņa vecākais brālis Tanners aplaupa Midlendas bankas filiāles, lai glābtu savu ģimenes rančo Rietumteksasā.

## Atsauces

## Ārējās saites
Kalev Centrālais stadions

**Kalev Centrālais stadions** () ir daudzfunkcionāls stadions Igaunijas galvaspilsētā Tallinā. Ietilpība — 12 000 skatītāju. Šeit bāzējas Tallinas futbola komanda "Kalev"'. 1955. gadā celtais un 2004. gadā rekonstruētais stadions Igaunijas PSR laikā saucās Komjaunatnes stadions (*Komsomoli-nimeline staadion*). Bez sporta sacensībām stadionā notiek arī Igauņu deju svētki.

## Ārējās saites
Lielais Ķīnas ugunsmūris

**Lielais Ķīnas ugunsmūris** ir cenzūras un uzraudzības projekts, ko izmanto Ķīnas valsts drošības iestādes. Projekts sākās 1998. gadā kā Zelta Vairoga projekts un aktīvu darbību uzsāka 2003. gada novembrī.

## Vēsture
1998. gadā Ķīnas Komunistiskā partija bažījās, ka Ķīnas Demokrātiskā partija (CDP) varētu radīt spēcīgu jaunu tīklu, ko tā nespētu kontrolēt. CDP nekavējoties aizliedza, sekoja aresti un ieslodzīšana. Tajā pašā gadā uzsākts Zelta Vairoga projekts. Pirmā projekta daļa ilga astoņus gadus un tika pabeigta 2006. gadā. Otrā daļa sākās 2006. gadā un tika pabeigta 2008. gadā. Saskaņā ar Ķīnas Centrālās televīzijas (CCTV) datiem uz 2002. gadu, Zelta Vairoga projekta priekšdarbu izmaksas sasniedza  ASV dolāru (līdzvērtīgs RMB , vai ). 2002. gada 6. decembrī 300 cilvēki no 31 provincēm un pilsētām visā Ķīnā, kas bija atbildīgi par Zelta vairoga projektu, piedalījās četru dienu atklāšanas izstādē. Šajā izstādē Ķīnas valdība nopirka daudzus rietumu augsto tehnoloģiju produktus, tai skaitā interneta drošības, video novērošanas un cilvēku sejas atpazīšanas iekārtas un programmatūru. Tiek lēsts, ka šajā milzīgajā projektā ir nodarbināti apmēram 30000 policistu.

Tas ir iesaukts par Lielo Ķīnas ugunsmūri atsaucoties uz tīkla ugunsmūri un Lielo Ķīnas mūri.

## Atbloķēšana
Vairākas lapas ir atbloķētas, tai skaitā:
* 2008. gadā BBC vietne angļu valodā, (bet ne ķīniešu valodas vietne).
* 2017. gadā Ķīna cenzēja *[[Google]]* projektus, ieskaitot *[[Google Maps]]*. Ir pieejamas alternatīvas karšu lietotnes.

## Sadarbība
Reportieri bez robežām izteikuši aizdomas, ka citi režīmi, piemēram Kuba, Zimbabve un Baltkrievija ir saņēmuši novērošanas tehnoloģijas no Ķīnas.

## Atsauces